Dominus Olauus, curatus parrochialis ecclesie Cuma Aboensis diocesis, ex aduerso infortunio excecatus est per tres annos, qui vouit se pro recuperando visu et veneracione vere* famule Dei domine Brigide ter monasterium suum peregre visere et illico clarum visum recipiens in die aduincula sancti Petri perfecit humiliter primum votum. Testis est venerabilis in Christo pater et dominus dominus Johannes, episcopus Aboensis, qui istud miraculum coram clericis suis in synodo publicauit, et reuerendi domini videlicet dominus Ditmalus et dominus Jacobus, ibidem canonici, cum multis alijs.